
一、若无自性则无法。

　　中论观因缘品第一(十六偈)

自性即是自体。
……
若无自性则无法。无法何能生。

　　　　中论观有无品第十五(十一偈)

　　问曰。若离自性他性有诸法。有何咎。答曰。
　　离自性他性　　何得更有法
　　若有自他性　　诸法则得成
　　汝说离自性他性有法者。是事不然。若离自性他性则无有法。何以故。有自性他性法则成。如瓶体是自性。依物是他性。

　　　　中论观行品第十三(九偈)

……是故佛欲示空义故。说诸行虚诳。复次诸法无性故虚诳。虚诳故空。如偈说。
　　诸法有异故　　知皆是无性
　　无性法亦无　　一切法空故

　　问曰。若诸法异相无性即有无性法有何咎。答曰。若无性云何有法云何有相。何以故。无有根本故但为破性故说无性。是无性法若有者。不名一切法空。若一切法空。云何有无性法。

　　十二门论观因缘门第一

　　众缘所生法　　是即无自性
　　若无自性者　　云何有是法

二、若法无自性则无所有。

大般若波罗蜜多经卷第五百二十八

诸缘起法皆无自性，若法无自性则无所有。

　　　　摩诃般若波罗蜜经卷第二十三

若法无自性，是为无所有。

　　　　摩诃般若波罗蜜经卷第二十二

若法自性无是名无法。……若无自性，是名无法。


大般若波罗蜜多经卷第三百五十九

善现。如是诸法皆无自性。若无自性则无所有。若无所有则不可说有合有散。

大般若波罗蜜多经卷第三百七十八

若法无自性是法则无相。若法无相是法一相。所谓无相。


大般若波罗蜜多经卷第四百六十六

而于一切都无所得。所以者何。以一切法无自性故。


大方广佛华严经

　一切法无生　　亦复无有灭
　若能如是解　　斯人见如来
　诸法无生故　　自性无所有
　如是分别知　　此人达深义

大般若波罗蜜多经卷第四
无生无灭。自性皆空。若法无差别。不相违。无生灭。自性空。是法差别既不可得。

大般若波罗蜜多经卷第三百二十三
诸菩萨摩诃萨观一切法都无自性皆如虚空。……善现。诸法皆空与虚空等。


大般若波罗蜜多经卷第三百五十九
善现。如是诸法皆无自性。若无自性则无所有。若无所有则不可说有合有散。

大般若波罗蜜多经卷第三百七十二

善现。缘起之法都无自性。若法无自性则无所有。若无所有则不可念。所以者何。善现。若无念无思惟是为佛随念。

大般若波罗蜜多经卷第四百九十七

如一切法名唯客所摄。于十方三世无所从来无所至去亦无所住。一切法中无名。名中无一切法。非合非散但假施设。所以者何。以一切法与名俱自性空故。自性空中若一切法若名。俱无所有都不可得。

大般若波罗蜜多经卷第五百七十八

尔时世尊复依一切无戏论法如来之相。为诸菩萨宣说般若波罗蜜多甚深理趣轮字法门。谓一切法空无自性故。一切法无相离众相故。

大般若波罗蜜多经卷第五百八十九

菩萨乘人所有安忍。亦观色蕴乃至识蕴都无自性。无生无灭无染无净无增无减本来寂静之所引发。

大般若波罗蜜多经卷第五百三十六

一切法皆无自性。无性故空。空故无相。无相故无愿。无愿故无生。无生故无灭。由此诸法本来寂静自性涅槃。如来出世若不出世。诸法法性法尔常住。谓一切法无性空等。
