
第二十八讲（2013-3-3）
第二分最后一讲及总结
————————————————
《摄大乘论》全篇结构：境理行果

　　总标纲要分第一（目录）

　　所知依分第二（境）

　　所知相分第三（理）

　　入所知相分第四（行）
　　彼入因果分第五（行）
　　彼修差别分第六（行）
　　增上戒学分第七（行）
　　增上心学分第八（行）
　　增上慧学分第九（行）

　　彼果断分第十（果）
　　彼果智分第十一（果）
————————————————
第二分总结：

　　一、由教及理证有藏识。
　　此中最初且说所知依，即阿赖耶识。世尊何处说阿赖耶识名阿赖耶识？谓薄伽梵于《阿毗达磨大乘经》伽他中说：
　　无始时来界，一切法等依，
　　由此有诸趣，及涅槃证得。

　　复次，此识亦名阿陀那识。此中阿笈摩者，如《解深密经》说：
　　阿陀那识甚深细，一切种子如暴流。
　　我于凡愚不开演，恐彼分别执为我。

　　此亦名心。如世尊说：心意识三。

　　二、为何不对小乘说有藏识。
　　复次，何故声闻乘中不说此心名阿赖耶识，名阿陀那识？由此深细境所摄故。所以者何？由诸声闻不于一切境智处转，是故于彼虽离此说然智得成解脱成就，故不为说；若诸菩萨定于一切境智处转，是故为说，若离此智不易证得一切智智。复次，声闻乘中亦以异门密意已说阿赖耶识。

　　三、藏识相貌。
　　如是已说阿赖耶识安立异门，安立此相云何可见？安立此相略有三种：一者安立自相，二者安立因相，三者安立果相。此中安立阿赖耶识自相者，谓依一切杂染品法所有熏习为彼生因，由能摄持种子相应。
　　如阿赖耶识为杂染诸法因，杂染诸法亦为阿赖耶识因，唯就如是安立因缘，所余因缘不可得故。
　　又若略说，阿赖耶识用异熟识一切种子为其自性，能摄三界一切自体、一切趣等。

　　四、由教及理证必有藏识。
　　如是已安立阿赖耶识异门及相，复云何知如是异门及如是相决定唯在阿赖耶识，非于转识？由若远离如是安立阿赖耶识，杂染、清净皆不得成，
　　云何出世清净不成？谓世尊说“依他言音及内各别如理作意，由此为因正见得生”。
　　复次，云何一切种子异熟果识为杂染因，复为出世能对治彼净心种子？又出世心昔未曾习故，彼熏习决定应无，既无熏习从何种生？是故应答：从最清净法界等流正闻熏习种子所生。
　　此中依下品熏习成中品熏习，依中品熏习成上品熏习，依闻思修多分修作得相应故。又此正闻熏习种子下中上品，应知亦是法身种子。……如如熏习下中上品次第渐增，如是如是异熟果识次第渐减即转所依，既一切种所依转已，即异熟果识及一切种子无种子而转，一切种永断。

　　五、藏识差别。
　　复次，此阿赖耶识差别云何？略说应知或三种或四种。此中三种者，谓三种熏习差别故：一名言熏习差别，二我见熏习差别，三有支熏习差别。四种者：一引发差别，二异熟差别，三缘相差别，四相貌差别。
　　对治生时唯不共相所对治灭，共相为他分别所持但见清净。如瑜伽师于一物中种种胜解种种所见皆得成立。
　　复有譬喻相，谓此阿赖耶识幻焰梦翳为譬喻故。此若无者，由不实遍计种子故颠倒缘相应不得成。
